Liefste Mia , ek kan steeds nie glo jy is al ouer as twee maande nie.Skielik het jou wasige baba ogies glans gekry. Blink blou. Kwaai blou soms traanblou.
Ek het nou die dag vir Oupa geroep , hy moes kom kyk. Jy’t mos weer daardie styfskop met jou bene geskop … toe roep ek hom ‘kom kyk, kom kyk!’ Net so blou soos Ouma se Woolies Koffiebeker se blou – so middernag blou. Mensig, ons kon ons oë nie glo nie – so klein mensie met ronde wangetjies wat so blitsblou ogies kry en dit oor ..oor … ek weet wraggies nie, maar jy was vies. Hmm, ek sien die oorerwing van twee mense se persoonlikhede in een klein sagte lyfie vasgevang… ai ai!!
Ek dink wat ek en Oupa uit ons nate wou laat bars het.. was jou eerste breë glimlag ..en soos Oupa bygesê het ” ..en die glimlag het ‘n klank ook bygehad!” Toe beleef ons twee oumense waarvan alle oumas en oupas ons van vertel het , daardie tedergevoel oorweldigend in ons harte. Liefde .
Ouma het net gehoor daar word kliphard gesels toe loer ek so suutjies om die kamerdeur. Ek wonder waaroor het julle twee so lekker gesels?
Ag en toe daardie drukkie…
..Mia, ons is bitter lief vir jou …
Van Ouma en Oupa.
14 comments on “Liewe Mia”
Wat ‘n ou skatjie!Sy is bevoorreg om so ‘n oupa en ouma te hê.
Dankie Perdebytjie, ons kom agter die wakkerbly ure raak langer en dit is nou waar al die praatjies gemaak word.
Ag dis te wonderlik… sy kry haar persoonlikheid
raak al hoe interessanter …die ontdekking
oooooo nou het ek ‘n laaaaannggg kommentaar verloor
….en sy is in die mooiste kleertjies uitgedos!
Wens ek het haar klerekas gehad… so lekker bederf deur almal lief en dierbaar
Ons verstaan…. sy’s pragtig!
Ek dink alle babas is alte dierbaar … mens sien darem die geaardhede raak van die ma en pa en dit in so klein mensie.
Ag is sy nie te pragtig nie! Ek sal daardie wangetjies opsoen. Pragtige foto’s van haar en oupa!
Daai drukkie maak sommer my hart warm en snoesig voel!
Die Oupa kry die mooiste oopbek glimlaggies .. ek en Mia se Ma voel so half afgeskeep… die Oupa smelt(so kwaai soos wat hy was so verteder hy by Mia)
Hehehe! Regte oupa- koetsjie-koe!
“Oupa wil jou sommer doooood-druk!!” hmm die klein meisiekindjie gaan Oupa om die pinkie draai.
Pragtig! Dis darem maar n wonderwerk on so n klein mensie daagliks te sien verander
This entry was posted on Augustus 12, 2014 by ddupl3ss1s in Briewe.